
ประกาศองค์การบริหารส่วนตำบลนบปริง
เรื่อง  การใช้แผนการดำเนินงาน   ประจำปีงบประมาณ  พ.ศ. 2568 
*********************
ตามที่องค์การบริหารส่วนตำบลนบปริง   อำเภอเมือง  จังหวัดพังงา  ได้มีประกาศ  ลงวันที่ 30  กันยายน พ.ศ. ๒๕๖7 เรื่อง  ใช้ข้อบัญญัติงบประมาณรายจ่าย ประจำปีงบประมาณ พ.ศ. ๒๕๖8 นั้น
เพื่อประโยชน์ของประชาชนในการจัดทำบริการสาธารณะและกิจกรรมสาธารณะในพื้นที่   เพื่อให้การพัฒนาบรรลุตามวิสัยทัศน์ที่ได้กำหนดไว้   องค์การบริหารส่วนตำบลนบปริง  จึงได้จัดทำแผนการดำเนินงานประจำ ปีงบประมาณ พ.ศ. ๒๕๖8   โดยได้ปฏิบัติให้เป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และที่แก้ไขเพิ่มเติม  (ฉบับที่ 3) พ.ศ. 2561   ตาม  ข้อ ๔ โดยได้กำหนดให้  “แผนการดำเนินงาน”  ข้อ ๑๐ (๓) ข้อ ๑๑ ข้อ ๒๖ และข้อ ๒๗ วรรคหนึ่ง   โดยคณะกรรมการพัฒนาท้องถิ่นขององค์การบริหารส่วนตำบลนบปริง    ได้พิจารณาแผนดำเนินงาน ประจำปีงบประมาณ  พ.ศ. ๒๕๖8 และมีมติให้ความเห็นชอบ    เพื่อให้แผนดำเนินงานดังกล่าวข้างต้น  สามารถใช้เป็นเครื่องมือสำคัญในการบริหารงานของนายกองค์การบริหารส่วนตำบลนบปริง    และควบคุมการดำเนินงานให้เป็นไปอย่างเหมาะสม   อย่างมีประสิทธิภาพและเป็นไปตามวิธีการงบประมาณรายจ่ายที่ได้กำหนด
องค์การบริหารส่วนตำบลนบปริง   จึงขอประกาศใช้แผนดำเนินงาน ประจำปีงบประมาณ พ.ศ.๒๕๖8  ที่นายกองค์การบริหารส่วนตำบลนบปริงได้เห็นชอบแล้ว   เพื่อแสดงถึงรายละเอียดของแผนงาน โครงการและกิจกรรมการพัฒนาท้องถิ่นที่ดำเนินการจริงทั้งหมดในพื้นที่ขององค์การบริหารส่วนตำบลนบปริง   ใช้เป็นแนวทางในการดำเนินงานในปีงบประมาณ พ.ศ. ๒๕๖8  ขององค์การบริหารส่วนตำบลนบปริง    มีความชัดเจนในการปฏิบัติมากขึ้น  ลดความซ้ำซ้อนของโครงการ มีการประสานและบูรณาการการทำงานกับหน่วยงานและจำแนกรายละเอียดต่างๆ ของแผนงาน โครงการพัฒนา  กิจกรรม  งานต่างๆ  รวมถึงครุภัณฑ์ที่จัดทำบริการสาธารณะและกิจกรรมสาธารณะในแผนการดำเนินงาน  รายละเอียดปรากฏตามท้ายประกาศนี้
ประกาศ  ณ  วันที่    30  เดือน  ตุลาคม  พ.ศ. ๒๕๖7
         ขอแสดงความนับถือ

          (นายไชยา    บุญณบุรี)

                                                นายกองค์การบริหารส่วนตำบลนบปริง

